OpenLLM-France/wikimedia huggingface dataset:
# Baikaloplana valida

Baikaloplana valida és una espècie de triclàdide dendrocèlid, l'única del gènere Baikaloplana. Habita al llac Baikal, Sibèria, Rússia. Baikaloplana es considera genus inquirendum.

## Referències

* ↑ Berg LS, 1925. Die Fauna des Baikalsees und ihre Herkunft. Archiv für Hydrobiologie, Supplement-Band 4:479-526.
* ↑ Sluys, R.; Kawakatsu, M.; Riutort, M.; Baguñà, J. «A new higher classification of planarian flatworms (Platyhelminthes, Tricladida)» (en anglès). Journal of Natural History, 43, 29-30, 2009, pàg. 1763-1777. DOI: 10.1080/00222930902741669.
* ↑ Korotnev AA, 1912. Die Planarien des Baikal-Sees (Tricladen) systematisch, anatmoscih und zoogeographisch bearbeitet. In Wissenschaftliche Ergebnisse einer zoologischen Expedition nach dem Baikalsee. .. 1900 bis 1902. Lliurament 5: 28 pàgines, 7 làmines. Kiew & Berlin.
* ↑ Roman Kenk, 1974. Index of the Genera and Species of the Freshwater Triclads (Turbellaria) of the World. Smithsonian Contributions to Zoology, nº183.
# Zinovino

Zinovino - Зиновино (rus) - és un poble de l'óblast de Smolensk, a Rússia, que el 2007 tenia 2 habitants.

## Referències

* ↑ Bespiatov, T. «Смоленская область» (en rus). [Consulta: 14 febrer 2021].
# Yusuf ile Kenan

Yusuf ile Kenan és una pel·lícula turca de 1979 dirigida per Ömer Kavur, coautor del guió amb Onat Kutlar, tracta de la història de dos nens procedents de sectors marginats de la societat en un llenguatge cinematogràfic senzill i eficaç.

## Sinopsi

Yusuf, de 14 anys, i Kenan, de 9 anys, són dos germans que viuen de fer de pastors amb la seva família. Quan el seu pare are és assassinat a causa d'un deute de sang, els nens marxen a Istambul a cercar el seu oncle Ali, l'únic parent que els queda. Tanmateix, no aconsegueixen el seu objectiu i troben un noi del carrer sota les brutals condicions de la gran ciutat.

## Repartiment

* Cem Davran - Yusuf
* Tamer Çeliker - Kenan
* Yalçın Avşar - Cenk / Böcek
* Hakan Tanfer - Çarpık
* İsmail Yüksel
* Şevket Avşar - Çeto
* Mahmut Gökgöz - Reis
* Ehat Alinçe - Çaycı
* Hakkı Kıvanç - Baba
* Suna Selen - Lale
* Sadettin Erbil - Dayı
* Gülten Kaya - Böcek'in annesi
* Adnan Karabacak - Falkonetti
* Yusuf Çetin - Katil
* Erdoğan Seren - Kahveci
* Ahmet Koç - Polis
* Sezai Kaya - Haydar

## Recepció

Va rebre el premi a la millor pel·lícula i al millor guió al Festival Internacional de Cinema d'Antalya i el premi a la millor banda sonora de l'Associació de Crítics de Cinema de Turquia. També va formar part de la secció oficial de la II edició de la Mostra de València.

## Referències

* ↑ Yusuf ile Kenan, radiotimes.com
* ↑ ‘Yusuf ile Kenan’a 26 yıl önce büyük ödül geldi, Milliyet, 22 d'octubre de 2016
* ↑ 16th Golden Orange National Feature-length Film Contest al web del festival
* ↑ De València al Mediterrani. Mostra, Encontre i Trobada. 1980-1990., p. 286-289

## Enllaços externs

* Yusuf ile Kenan a YouTube
# Castel di Iudica

Castel di Iudica (sicilià Castel di Jùdica) és un municipi italià, dins de la ciutat metropolitana de Catània. L'any 2008 tenia 4.758 habitants. Limita amb els municipis d'Agira (EN), Catenanuova (EN), Centuripe (EN), Paternò i Ramacca.

## Administració

Llista d'alcaldes :
| Període | Identitat | Partit |
| 2008- | Nicola Pirotti | Llista Cívica |
# Carpa

«Carpa» té aquests significats:
* Carpa (peix), carpa d'Holanda o carpa europea (Cyprinus carpio), un peix d'aigua dolça
** Carpa koi, nishikigoi o koi (Cyprinus carpio koi o Cyprinus carpio var. Koi), un conjunt informal que componen totes les varietats domèstiques de carpes comunes, que van ser desenvolupades a Àsia per selecció
** Carpa koi japonesa (Leuciscus idus), una espècie de peix de la família dels ciprínids i de l'ordre dels cipriniformes
** La carpa Ramona, una carpa amb sobrepès molt popular i coneguda a Banyoles, que vivia a l'Estany de Banyoles
* Carpa plegable, envelat plegable o dosser-quiosc, un refugi que es pot plegar o replegar fins a una mida considerada com a portàtil
* Carpa de festes o envelats de festes, una varietat de tendes de grans dimensions sovint utilitzades per a aixoplugar esdeveniments
* Carpa de circ, tendal de grans dimensions usat com un edifici temporal
* Carpa Juanita i el Porró, un entremès festiu de foc de Vilanova i la Geltrú
# Pont de les Bruixes

El Pont de les Bruixes és una obra d'Osor (Selva) inclosa a l'Inventari del Patrimoni Arquitectònic de Catalunya.

## Descripció

És un pont antic ubicat sobre la riera de la Grevolosa o Gironella, de mida relativament petita i un sol arc de mig punt. Un pont que té com a matèria primera dos materials, com són els blocs de pedra totalment irregulars i sense desbastar i treballar i els còdols de riu lligats amb morter de calç.
Pel que fa a les seves dimensions, el pont té una llargada aproximada d'uns 15 metres i una alçada màxima d'uns 3 metres sobre la riera i no disposa de baranes. Quant a l'arc de mig punt la relació entre la llum (amplada) i la sageta (alçada) és bastant proporcional i equilibrada, sense que cap de les dues s'impossi per sobre de l'altra.
L'estat de conservació del pont és bastant deficient com així ho acrediten diversos factors, des de la parcial desaparició d'un dels estreps del pont, passant pel paviment completament irregular i perillós ple d'herbes i malícies i fins a arribar al fet que el pont ha perdut la seva funció primigènia, ja que en l'actualitat es troba totalment en desús, provocat en part per la pèrdua del camí del qual formava part.

## Història

La Riera d'Osor neix entre els termes d'Espinelves i Sant Hilari Sacalm per la unió de la riera Gran, que prové del Pla de les Arenes, a uns 1.060 metres, amb aigua del torrent de Muntanyeta, del xaragall del Pla Esteve i del torrent de la Gobarra, el Coll, Sant Gregori i dels septentrionals de Sant Miquel, Llavanyes i Santa Bàrbara. Té afluents com la riera del Masquintà, la del Carbonell, la de la Maduixa, la de les Ribes o Noguerola, la Gironella o Grevolosa i la de can Pallaringa, a part de molts torrents, rierols i sots.
Quan la riera ha iniciat la seva cursa, corre amb força cap a la vall d'Osor tot fent un recorregut per un congost estret i molt inaccessible, voltat de penyals i d'un espessa vegetació, circumstància que permet la formació de salts d'aigua. Des d'Osor, baixa més calmada, dibuixant sinuosos meandres fins a unir-se amb el Ter. El seu tram total és d'uns vint-i-cinc quilòmetres, entre Sant Hilari i el pont que separa Anglès i la Cellera.
La riera no és gaire llarga, però els seus recursos han estat aprofitats al llarg del temps; regatge dels cultius, moure rodes de molí, fer electricitat i per la indústria tèxtil i minera.

## Referències

* 1 2 3 4 5 6 7 8 «Pont de les Bruixes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Pont de les Femades

El Pont de les Femades és una obra romana del Pont d'Armentera (Alt Camp) protegida com a Bé Cultural d'Interès Local.

## Descripció

Es conserven diversos fragments de l'antic aqüeducte romà que duia l'aigua a Tarragona, per bé que molt modificats pel fet d'haver estat reutilitzat al llarg dels anys. Sembla que rebia les aigües del Gaià, a uns 4 km dels Pont, en el lloc denominat "el Molinet", actualment del terme de Querol. El nivell de l'antic traçat es pot seguir a ambdós costats del torrent de Rupit.

## Història

Es té constància que a l'octubre de 2004 es feren unes obres de restauració del pont on se l'arrebossà, tapant així l'estructura de pedra original.

## Referències

* 1 2 «Pont de les Femades». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 agost 2018].

## Enllaços externs

* «Pont de les Femades». Mapa de recursos culturals. Diputació de Tarragona.
# Pontaut

Pontaut és un nucli de població del municipi de Bausen, a la Vall d'Aran. Està inclòs a l'Inventari del Patrimoni Arquitectònic de Catalunya. El 2019 tenia censats 3 habitants.
Està situat a la riba esquerra de la Garona, davant l'aiguabarreig amb el riu de Toran, que davalla de Canejan. A la dreta del riu hi ha una central hidroelèctrica i algunes cases, ja dins el terme de Canejan. Pontaut és el darrer nucli habitat de la Vall abans d'arribar al pas fronterer de eth Pònt de Rei.

## Referències

* ↑ «Pontaut». Gran Enciclopèdia Catalana. Barcelona: Grup Enciclopèdia Catalana.
* ↑ «250313 Arres». Idescat. [Consulta: 30 agost 2020].
* ↑ «Pontaut». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 agost 2020].
# Robbert de Greef

Robbert de Greef (Geldrop, 27 d'agost de 1991 - Anvers, 26 d'abril de 2019) fou un ciclista neerlandès, professional entre el 2013 i el moment de la seva mort, l'abril de 2019. L'1 d'abril de 2019 de Greef va patir un atac de cor mentre disputava l'Omloop van de Braakman race, del qual no pogué recuperar-se i acabà morint el 25 d'abril del mateix any.

## Palmarès

* 2013
** 1r a la Ronde van Zuid-Holland
* 2015
** 1r a la Ronde van Zuid-Holland
* 2017
** 1r a la Kernen Omloop Echt-Susteren

## Referències

* ↑ «De Greef laatste aanwinst voor Roompot» (en dutch). Algemeen Dagblad. PCM Uitgevers NV, De Persgroep, 28-09-2017. [Consulta: 7 febrer 2018].
* ↑ Terell, Alex. «Cyclist Robbert de Greef, 27, placed in coma after heart attack during cobblestone sector of race», 26-04-2019. [Consulta: 26 abril 2019].
* ↑ Long, Jonny. «Dutch cyclist Robert de Greef dies aged 27, three weeks after suffering heart attack», 26-04-2019. [Consulta: 26 abril 2019].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Richel

Richel és un illot sorrenc del mar de Wadden. Situat un quilòmetre a l'oest del punt més septentrional de Vlieland, està lleugerament desplaçada de la cadena d'illes Frisones. Per les seves dimensions pot ser comparada amb Gryn, si bé aquest darrer està més aïllat.
# Riu Alma (Nova Zelanda)

L'Alma és un riu a Marlborough (Nova Zelanda) que flueix a través d'abrupte terreny interior abans de trobar el riu Severn no lluny d'on el Severn enllaça amb el riu Acheron.
# Riu Almanzora

El riu Almanzora té una longitud de 90 km i desemboca al mar Mediterrani. Representa una zona de pas tradicional, per diferents cultures, per anar cap a l'interior de l'actual província d'Almeria, Andalusia. Pren el nom de la població d'al-Mansura, actual Almanzora. Durant el període romà el riu fou anomenat Surbo, derivat de flumen superbum o 'riu superb' degut a les seues terribles crescudes, l'última de les quals fou l'octubre de 1973.

## Per la dreta

    rierol d'Albanchez

## Per l'esquerra

    rambla d'Albox
# Riu American

El riu American (literalment riu Americà o abans riu dels Americans sota domini mexicà) és un curs d'aigua situat a Califòrnia conegut com el lloc de Sutter's Mill, nord-oest de Placerville. Aquí es va trobar or el 1848, el que va conduir a la febre de l'or de Califòrnia.
El riu recorre des de la serralada de Serra Nevada, passant per l'àrea metropolitana de Sacramento, on aboca les seves aigües al riu Sacramento en el seu camí cap a la badia de San Francisco. Avui dia aquest riu és conegut pels seus ràpids d'aigües blanques.

## Curs

El riu American està dividit entre les bifurcacions del nord, centre i sud, que contenen els paradisos de recreació al que acudeixen més d'un milió de visitants a l'any al Comtat de El Dorado, Comtat del Placer, i el comtat de Sacrament en la serralada de les Muntanyes de Serra Nevada de Califòrnia del Nord. El riu neix en els boscos nacionals de Tahoe i El Dorado. Des de la confluència de Auburn, el cabal de les bifurcacions del nord i del centre s'uneixen a una altura de 200 metres en un canyó boscós de 240 metres de profunditat i és anomenat bifurcació del nord. Aquest serpenteja a través de canyons, travessa l'abandonada presa de Auburn i prossegueix per abruptes canyons fins a arribar a la seva confluència amb la bifurcació del sud, al llac Folsom. Les tres bifurcacions són conegudes pels seus canons verds, crestes boscoses, massives formacions de roca, senders, durant l'hivern esports d'aventures entre els pics nevats, la pesca i el rafting. Després de passar pel llac Folsom passa per una zona urbanitzada però està separat d'aquesta per un parc ribereny, l'Avinguda del riu American.

## Referències

* ↑ http://geonames.usgs.gov/pls/gnispublic/f?p=154:3:3146444012665188::NO::P3_FID,P3_TITLE:254562%2CAmerican%20River
* ↑ «The American River: California's Favorite Whitewater River». TheAmericanRiver.com. [Consulta: 6 agost 2010].
# West Helena

West Helena és una població dels Estats Units a l'estat d'Arkansas. Segons el cens del 2000 tenia 8.689 habitants.

## Demografia

Segons el cens del 2000, West Helena tenia 8.689 habitants, 3.204 habitatges, i 2.223 famílies. La densitat de població era de 755,6 habitants/km².
Dels 3.204 habitatges en un 36% hi vivien nens de menys de 18 anys, en un 36,8% hi vivien parelles casades, en un 29,2% dones solteres, i en un 30,6% no eren unitats familiars. En el 27,6% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,32.
Per edats la població es repartia de la següent manera: un 34,1% tenia menys de 18 anys, un 10,1% entre 18 i 24, un 23,9% entre 25 i 44, un 19,6% de 45 a 60 i un 12,3% 65 anys o més.
L'edat mediana era de 30 anys. Per cada 100 dones de 18 o més anys hi havia 71,5 homes.
La renda mediana per habitatge era de 21.130 $ i la renda mediana per família de 25.014 $. Els homes tenien una renda mediana de 22.971 $ mentre que les dones 17.225 $. La renda per capita de la població era d'11.234 $. Entorn del 30,9% de les famílies i el 35,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Helena». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- West Helena». American Fact Finder. Oficina del Cens dels Estats Units, 12-01-2010.
# West Hazleton

West Hazleton és una població dels Estats Units a l'estat de Pennsilvània. Segons el cens del 2000 tenia 3.542 habitants.

## Demografia

Segons el cens del 2000, West Hazleton tenia 3.542 habitants, 1.634 habitatges, i 915 famílies. La densitat de població era de 882,3 habitants/km².
Dels 1.634 habitatges en un 21,6% hi vivien nens de menys de 18 anys, en un 38,9% hi vivien parelles casades, en un 12% dones solteres, i en un 44% no eren unitats familiars. En el 39,2% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,86.
Per edats la població es repartia de la següent manera: un 20,3% tenia menys de 18 anys, un 6,7% entre 18 i 24, un 27,4% entre 25 i 44, un 22,4% de 45 a 60 i un 23,1% 65 anys o més.
L'edat mediana era de 42 anys. Per cada 100 dones de 18 o més anys hi havia 88,1 homes.
La renda mediana per habitatge era de 28.765$ i la renda mediana per família de 37.476$. Els homes tenien una renda mediana de 30.139$ mentre que les dones 18.400$. La renda per capita de la població era de 16.525$. Entorn del 7,3% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Hazleton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- West Hazleton». American Fact Finder. Oficina del Cens dels Estats Units, 12-01-2010.
# Riu Alsek

El riu Alsek (en anglès Alsek River; en Tlingit Aalseix̱) és un riu que discorre a través del territori del Yukon, el nord de la província de la Colúmbia Britànica i desguassa a l'estat d'Alaska, al golf d'Alaska. Des del 1986 el riu Alsek està inscrit en llistat de rius patrimonials canadencs.

## Curs

El riu s'origina en la confluència dels rius Dezadeash i Kaskawulsh, a l'interior de la Reserva i Parc Nacional de Kluane, al Yukon. Posteriorment es dirigeix cap al sud, fins al nord-oest de la Colúmbia Britànica, on se li uneix el riu Tatshenshini, al Parc Provincial de Tatshenshini-Alsek. Finalment el riu es dirigeix fins a l'oceà Pacífic, a Dry Bay, al golf d'Alaska, al sud de Yakutat, prop de l'extrem nord de la regió d'Alaska Panhandle. Tot i que el riu és navegable en caiac o ràfting en els trams superiors ben aviat el Turnback Canyon el fa accessible sols als més experimentats.
El riu discorre pel costat de la glacera Lowell, la qual algunes vegades ha bloquejat el curs del riu, creant un gran llac al seu darrere anomenat "llac Neoglacial Alsek." La darrera vegada en què va tenir lloc aquest bloqueig fou el 1850 i en trencar-se el dic de contenció va provocar una gran avinguda d'aigua que ho va arrasar tot fins al Pacíific.

## Referències

* ↑ «Alsek River». BC Geographical Names. [Consulta: 26 novembre 2014].
* ↑ Yukon Geological Survey, Lowell Glacier. Consulta 19 novembre 2013.

## Bibliografia

* Cassidy, Jim i Dunlap, Dan (1999). World Whitewater: A Global Guide for River Runners. McGraw-Hill. ISBN 0-07-011962-7
* Embick, Andrew (1994). Fast and Cold: A Guide to Alaska Whitewater. Valdez Alpine Books. ISBN 1-56044-269-7.
* Lyman, Russ, et al. (2000). The Complete Guide to the Tatshenshini River Including the Upper Alsek River. Haines, Alaska: Cloudburst Productions. ISBN 0-9728122-1-0
* Watters, Ron (1995). Never Turn Back: The Life of Whitewater Pioneer Walt Blackadar. The Great Rift Press. ISBN 1-877625-02-7 (tapa dura) ISBN 1-877625-03-5 (butxaca)
# Roda calendàrica

Als calendaris mesoamericans, la roda calendàrica, és la combinació del cicle de 260 dies (Tzolkin al Calendari maia, tonalpohualli al calendari mexica) i el de 365 dies (Haab en maia, xiuhpohualli en nàhuatl, pije en zapotec) que per encaixar-se triguen un període de més o menys 52 anys, 18.980 dies (el mínim comú múltiple de 260 i 365).
A la Roda del Calendari, hom diu que el que el cicle de 52 anys és més important que l'any.
Un exemple de data a la roda calendárica 8 Cauac 13 Zip, es referiria al vuitè dia de la tretzena Cauac al Tzolkin, que coincideix amb el dia 13 de Zip en el Haab.
La diferència entre els 52 anys de 365 dies cadascun i els 52 anys de 360 dies, és de 260 dies exactament; així hom pot portar el càlcul de les seves coincidències a través de cicles de 260 dies, ja que
També cal tenir en compte que 13 x 360 =18 x 260 = 4.680.
El sistema de la roda calendàrica, serveix per interpretar una successió infinita de períodes de 52 anys. Es desconeix el seu nom en llengües maies, però el nom en nàhuatl utilitzat pels mexicas era "Xiuhmolpilli", el significat del qual és anusament dels anys.
Cada 52 anys les cultures mesomericanes realitzaven importants cerimònies. Per al cas dels mexicas era l'anomenada "cerimònia del foc nou".

## Vegeu també

* Calendari maia
* Calendari asteca

## Referències

* ↑ Sahagún, fray Bernardino de. Historia general de las cosas de Nueva España. Mèxic: Editorial Nueva España, 1946.
* ↑ Maupomé, L.. "En preparació", 1983.
* ↑ Arochi, Luis E. (1984) La piràmide de Kukulcan. Panorama Editorial (2005) ISBN 968-38-0118-8

## Enllaços externs

* L'antiga activitat astronòmica americana Arxivat 2006-12-12 a Wayback Machine.
# Roca del Frare

La Roca del Frare és un escull situat al passeig del Mar de l'Escala (Alt Empordà).
La roca es trobava a primera línia de mar, on l'embat de les ones i el vent l'havien anat esculpint, i la seva forma recordava un monjo resant. El 1982 un temporal la va arrencar. El 1985 l'Ajuntament de l'Escala va fer un intent fallit de restituir-la al lloc, i després la va desar en un magatzem. El 2009 la va col·locar al passeig marítim, sobre una base.
Una placa a la base reprodueix un fragment del poema 'La Roca del Frare, Déu et guardi Eternitat!' de Josep Sureda i Paradís (1950):
| « | Enmig de lloses guarnides de llerons i patallides presentalles del rompeny et veiem "Roca del Frare" la noble testa humiliada als altars del sol ixent. | » |
| — Josep Sureda i Paradís |||

## Referències

* ↑ «Roca del frare». Web oficial de Turisme de l'Escala-Empúries.
* ↑ «L'Escala Instal·len la Roca del Frare al passeig». Diari de Girona, 23-12-2009.
# Rodrigo Gimeno Molina

Rodrigo Gimeno Molina (València, 21 de setembre de 1979), més conegut simplement com a Rodri, és un exfutbolista valencià que jugava com a centrecampista.
La seva carrera esportiva començà a l'Albacete Balompié. En busca de més minuts va anar al CE Castelló on va romandre quatre temporades. Va tindre un paper clau en l'ascens a Segona divisió i la permanència posterior, esdevenint el capità del primer equip. Actualment forma part del Gimnàstic de Tarragona.

## Altres mèrits

* 1 ascens a Primera divisió: 2002/03 amb l'Albacete Balompié.
* 1 ascens a Segona divisió: 2004/05 amb el CE Castelló.